 Άρθρον 22 Καταργείται από της εισαγωγής του Αστικού Κώδικος το άρθρον 1 του Ν. ΓΩΛΖ΄ της 23/25 Ιουλίου 1911 "περί συμβατικού τόκου, τοκογλυφίας κλπ.", το δε άρθρον 3 αυτού αντικαθίσταται ούτω: "Οσάκις ο περί τοκογλυφίας ή αισχροκερδείας ισχυρισμός δεν αποδεικνύεται εγγράφως ή δι' όρκου, επαγομένου αντί πάσης άλλης αποδείξεως, το δικαστήριον δύναται να παραπέμψη τον ισχυρισμόν τούτον εις ιδιαιτέραν συζήτησιν, εφαρμοζομένων αναλόγως των διατάξεων του άρθρου 729 εδ. γ΄ της Πολιτικής Δικονομίας, ως ετροποποιήθη. Προς απόδειξιν του περί τοκογλυφίας ή αισχροκερδείας ισχυρισμού επιτρέπονται και μάρτυρες". Κατά τα λοιπά διατηρούνται εν ισχύϊ και μετά την εισαγωγήν του Κώδικος αι διατάξεις του νόμου τούτου, ως ετροποποιήθησαν δια μεταγενεστέρων νόμων. 